Tumĩte ndũrĩrĩ-inĩ nyingĩ na thiomi ngũrani, no o na kũrĩ ũguo-rĩ, nĩ tũnyitithanĩtio nĩ mĩoroto ĩhaanaine. O mbere, nĩ twendete gũkumia Jehova, Ngai ũrĩa waheanire Bibilia na Mũũmbi wa indo ciothe. Nĩ tũgeragia o ũrĩa twahota kwĩgerekania na Jesu Kristo na nĩ tũkenagĩra gũkorũo tũrĩ Akristiano. O ũmwe witũ nĩ ahũthagĩra mahinda agĩteithia andũ kwĩruta Bibilia na igũrũ rĩgiĩ Ũthamaki wa Ngai. Nĩ ũndũ nĩ tũrutaga ũira, kana kwaria, ũhoro wa Jehova Ngai na Ũthamaki wake-rĩ, tũĩkaine ta Aira a Jehova.
kik_Latn